சில்லி தீவுகள்

சில்லித் தீவுகள் (Isles of Scilly), பெரிய பிரித்தானியாவின் கோர்ணிசுத் தீவக்குறையின் தென்மேற்கு முனைக்கு அப்பால் அமைந்துள்ள ஒரு தீவுக்கூட்டம் ஆகும். 2011ம் ஆண்டின் மக்கள்தொகைக் கணக்கெடுப்பின்படி இத்தீவுகளின் மொத்த மக்கள்தொகை 2,203. இங்கிலாந்தின் கோர்ன்வால் கவுண்டியின் நேரடி ஆட்சியில் இத்தீவுகள் இருந்து வந்தன. தற்போது இவை தமக்கென ஒரு ஆலோசனைக் குழுவை (council) அமைத்துள்ளன. இத்தீவுகளில் வாழும் மக்கள் சில்லியர்கள் என அழைக்கப்படுகின்றனர்.

சில்லி கோர்ண்வாலின் செரிமோனியல் கவுண்டியின் ஒரு பகுதி. இதன் சில சேவைகள் கோர்ண்வாலுடன் இணைந்துள்ளன. ஆனாலும், 1890ல் இருந்து இதற்குத் தனியான உள்ளூசாட்சிச் சபை இருந்துவருகிறது. சில்லித் தீவு ஆணை 1930 நிறைவேற்றப்பட்டதில் இருந்து இந்தச் சபை கவுண்டிச் சபை என்னும் தகுதியைப் பெற்றுள்ளதுடன், சில்லித் தீவுகளின் சபை என்று அழைக்கப்படுகிறது. இத் தீவுகளில் உள்ள பெரும்பாலான தீர்வை விலக்கப்பட்ட நிலங்கள் கோர்ண்வால் டியூச்சிக்குச் சொந்தமானவை. வேளாண்மையுடன் சேர்த்து சுற்றுலாத்துறை இத்தீவுகளின் பொருளாதாரத்தில் முக்கியப் பங்கு வகிக்கிறது.

 புவியியல் 
சில்லி தீவுகள் இங்கிலாந்தின் மேற்குப் பக்கத்தில் அமைந்துள்ளன. இவற்றில் மொத்தம் ஆறு தீவுகளும் 140 சிறிய தீவுப் பாறைகளும் 45 கி.மீ. (28 மைல்கள்) தூரத்தில் உள்ளன.

இத்தீவுக்குழமத்தில் உள்ள முக்கிய தீவுகள் கீழே பட்டியலிடப்பட்டுள்ளன:

 தீவு  மக்கள்தொகை(2001மதிப்பீடு) பரப்பளவு(கி.மீ.²) முக்கியகுடியேற்றம்சென் மேரீஸ் 1,666  6.29 கியூ நகர்டிரெஸ்கோ 180  2.97 நியூ கிரிம்ஸ்பிசென் மார்ட்டின்ஸ் (வெள்ளைத் தீவுடன்) 142  2.37 கயர் நகர்சென் அக்னஸ்  73 1.48 சென் அக்னஸ்பிறைகர் (குவீல் உடன்) 92  1.32 பிறைகர் சாம்சன்-(1)   0.38  அன்னெட் –  0.21  சென் கெலன்ஸ் –  0.20  டெயான் –  0.16  பெரிய கனிலி –  0.13  மீதியான 45 சிறு தீவுகள் –  0.50  சில்லி தீவுகள் 2,153  16.03  கியூ நகர்
(1)  1855 வரை மக்களிருந்தனர்.

 உசாத்துணை 

 வெளி இணைப்புகள் 
 சில்லி தீவுகளின் சுற்றுலாத்துறை
 சில்லி செய்திகள்

பகுப்பு:இங்கிலாந்தின் தீவுகள்